

LØDINGEN KOMMUNE

Serviceerklæring for utlån av tekniske hjelpemidler

**Hvem kan få låne hjelpemidler fra NAV hjelpemiddelsentral Nordland**

* Du bor i eget hjem, inkl omsorgsbolig
* Funksjonsvanskene må ha en varighet på over 2 år
* Hjelpemidlet skal kompensere for funksjonstap uavhengig av alder
* Du må ha [medlemskap i folketrygden](https://www.nav.no/no/person/flere-tema/arbeid-og-opphold-i-norge/relatert-informasjon/medlemskap-i-folketrygden)

Saksgang: dersom bruker trenger hjelpemiddel til varig utlån over 2 år, søkes dette gjennom NAV hjelpemiddelsentral. Hjelp til søknad kan fås av kommunal fysioterapeut eller sykepleier i hjemmetjenesten, som vurderer behov.

Hjelpemidler dekkes av Folketrygden og du betaler ingen egenandel

**Korttidsutlån fra kommunens eget lager**

* Dersom du har behov for hjelpemidler i en kortvarig periode, under 3 mnd., meldes behov til kommunal fysioterapeut eller Axello Lødingen. Etter 3 mnd blir det vurdert om behovet er varig.
* Dette er gjenbrukt utstyr som ikke er ment til varig utlån. Hjelpemidler som for eksempel gripetang, forhøyningsklosser, strømpepåtrekker, skohorn, håndtak og andre småhjelpemidler er forbruksvarer som brukeren selv må skaffe fra dagligvarehandel.
* Det kan søkes om tilskudd til småhjelpemidler. Tilskuddet er for tiden 2400 kr (2025), og kan søkes om hvert 4.år.

**Dette kan du forvente av oss:**

Distribusjon/montering/opplæring i bruk av hjelpemidler:

* Hjelpemidler som innvilges av NAV, sendes til kommunalt lager for hjelpemidler. Lagret kjører ut, monterer og foretar opplæring av enkle hjelpemidler
* Heiser, løfteplattformen, bideer og lignende, blir montert av eksterne firma med spesialkompetanse
* Axello har ansvar for utlevering og henting/retur av hjelpemidler til varig utlån

**Dette forventer vi av deg:**

* at du leverer tilbake utlånte hjelpemidler når behovet opphører. Kommunen forventer at hjelpemiddelet blir tatt godt vare på og levert tilbake rengjort og til avtalt tid. Skader på hjelpemiddelet som skyldes bruk utover normal slitasje og elde, må erstattes av låntaker.
* at du henter hjelpemidler til kortvarig utlån, og at du leverer tilbake innen 3 mnd, hvis dette er praktisk mulig
* at du tar kontakt med hjelpemiddellagret ved behov for reparasjon. Du er selv ansvarlig for daglig vedlikehold som rengjøring, etterfylling av luft i rullestoldekk, skifte standard batterier

Hjelpemiddellagret omfatter ikke:

* Akuttreparasjoner
* Skifte av dekk på elektriske rullestoler
* Kasting av ødelagte hjelpemidler
* Bytte av batteri til enheter som har standard batteri, som kan kjøpes i vanlig handel
* Flytting av hjelpemidler fra en bolig til en annen

**Responstid**

Du skal kunne nå Hjelpemiddellagret man-fre 08:00-15:00. Levering og tilpassing av hjelpemidler ved ikke akutt behov – 1 uke. Ved akutt behov 1-2 arbeidsdager

**Kontaktinformasjon**

Axello Tlf: 48893141

Axello epost: hjelpemiddel@axello.no

Kommunefysioterapeut tlf: 90886914 epost: fysioterapi@lodingen.kommune.no